|  |  |
| --- | --- |
| 30.09.2022.

|  |
| --- |
| **ИНДЕКСИ ИНДУСТРИЈСКЕ ПРОИЗВОДЊЕ, АВГУСТ 2022.** |

**Индустријска производња у Републици Србији у августу 2022. године већа је за 0,3% у односу на август 2021. године, а у односу на просек 2021. године мања је за 3,5%. Индустријска производња у периоду јануар – август 2022. године, у поређењу са истим периодом 2021. године, већа је за 2,4%.**Посматрано **по секторима**, у августу 2022. године, у односу на исти месец 2021. године забележена су следећа кретања:* сектор Рударство – **раст** од 3,8%,
* сектор Прерађивачка индустрија –  **раст** од 1,3%, и
* сектор Снабдевање електричном енергијом, гасом, паром и климатизација – **пад** од 6,7%.

Подаци о индустријској производњи – **по наменским групама**, у августу 2022. године, у односу на август претходне године, показују да je дошло до раста у производњи: * капиталних производа, за 17,8%, и
* нетрајних производа за широку потрошњу, за 7,4%,

док је пад забележен у производњи:* трајних производа за широку потрошњу, за 0,6%,
* интермедијарних производа, осим енергије, за 5,0%, и
* енергије, за 5,8%.

Обим индустријске производње у августу 2022. године, у односу на август 2021. године, бележи:  **раст** код 14 области (учешће у структури индустријске производње – 40%), **пад** код 15 области (учешће у структури индустријске производње – 60%).Највећи утицај на раст индустријске производње у августу 2022. године, у односу на август 2021. године, имале су: Производња дуванских производа, Производња прехрамбених производа, Експлоатација руда метала, Производња моторних возила и приколица и Производња папира и производа од папира. **Десезонирани индекс индустријске производње за август 2022. у односу на јул 2022**. године показује да је за индустрију – укупно остварен пад индустријске производње од 0,6%, док је Прерађивачка индустрија остала на истом нивоу. **Десезонирани индекс индустријске производње за август 2022**. године, у односу на просек 2021. године, за индустрију – укупно показује да је остварен пад од 1,3%, и да је за Прерађивачку индустрију остварен пад од 1,2%.**Производња малих предузећа** (број запослених мањи од 50) која нису обухваћена редовним статистичким истраживањем прати се на узорку изабраних јединица из сектора прерађивачке индустрије. Када се укључи оцена индустријске производње малих предузећа из узорка, индустријска производња у августу 2022. године, у односу на просек 2021. године, код укупне индустријске производње мања је за 3,4%, а код Прерађивачке индустрије мања je за 2,8%. Подаци о индустријској производњи у 2022. години биће објављивани последњег радног дана у месецу и односиће се на претходни месец.  |